पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. वार्ड नंबर 40 के कांग्रेसी पार्षद डॉ. प्रदीप सिंह राय को थाना बस्ती बावा खेल पुलिस ने रविवार सुबह गिरफ्तार कर लिया। थाने से उन्हें जमानत मिल गई। शहीद बाबू लाभ सिंह नगर की रहने वाली मनजीत कौर ने आरोप लगाया था कि पार्षद राय ने साथियों के साथ उनके घर में घुसकर मारपीट की थी। 16 मई को पुलिस ने पार्षद व उसके साथी जिंदर, साभा पर आईपीसी की धारा 451 (घर में घुसना), 323 (मारपीट) और 506 (धमकियां देना) का केस दर्ज किया था। पार्षद के साथी निंदर को रविवार देर रात गिरफ्तार किया गया। गैर जमानती धाराएं लगने के कारण वह चार जून तक पुलिस रिमांड पर है। डॉ. प्रदीप सिंह राय का कहना है कि उन्हें अदालत पर पूरा विश्वास है। हां, पुलिस अपना विश्वास खो चुकी है।
सीनियर डिप्टी मेयर भाटिया को समन जारी
जालंधर. महिला थाने में करीब एक साल पहले कांग्रेस नेता एडवोकेट कंवल सचदेवा से विवाद करने के आरोपी सीनियर डिप्टी मेयर कमलजीत सिंह भाटिया को अदालत ने समन जारी किया है। चार अगस्त को भाटिया को अदालत में पेश होना होगा। बीते साल 12 जून को महिला थाने में दहेज उत्पीडऩ के मामले को लेकर सीनियर डिप्टी मेयर कमलजीत सिंह भाटिया व एडवोकेट सचदेवा में विवाद हो गया था। भाटिया बस्ती गुजां की रहने वाली शीतू खरबंदा के समर्थन में आए थे। शीतू का आरोप था कि उसे ससुराल परिवार दहेज के लिए तंग करता है। एडवोकेट सचदेवा सेंट्रल टाउन के रहने वाले समीर सहगल के हक में आए थे। सचदेवा ने पुलिस में भाटिया और लड़की के चाचा खुराना के खिलाफ शिकायत दी थी। भाटिया के खिलाफ सचदेवा कोर्ट गए थे।
इस्लामगंज में स्नेचरों पर झपटा युवक, पर्स बचाया
जालंधर. शक्ति नगर से सटे मोहल्ला इस्लामगंज में सोमवार को दोपहर के समय सास का पर्स झपटकर भाग रहे लुटेरों से दामाद भिड़ गया। चलती बाइक पर लुटेरों को पकड़ा तो उन्होंने उसकी आंख पर मुक्का मार दिया। इस दौरान पास की दुकान से एक दर्जी आए और उन्होंने पर्स छीना लिया। बाइक से गिरने पर लुटेरे भाग गए। मौके पर आई थाना चार की पुलिस ने लुटेरों का नीले रंग का पल्सर थाने ले गई।
दिल्ली के कालकाजी में रहने वाली 55 वर्षीय कमलेश शर्मा ने बताया कि वह परिवार के साथ अपनी बहू ध्रुवी के घर मोहल्ला इस्लामगंज में आई थीं। वह अपनी बेटी पूजा, गीता, दामाद नरिंदर और पति जोगिंदर के साथ रैनक बाजार गईं थीं। डेढ़ बजे गुरुद्वारे वाली गली में पीछे से बाइक पर आए दो युवक पर्स छीनकर भागने लगे।
रिटायर्ड फार्मासिस्ट पर फर्जीवाड़े का केस
जालंधर. नकली एमबीबीएस डॉक्टर बनकर फर्जी मेडिकल बनाने के आरोपी रिटायर्ड फार्मासिस्ट सुरेश शर्मा पर थाना नई बारादरी में धोखाधड़ी का केस दर्ज किया गया है। लाडोवाली रोड पर प्रीत नगर के रहने वाले सुरेश शर्मा पर आरोप है कि वह फर्जी मेडिकल बनवाने के साथ-साथ बिना लाइसेंस के दवाइयां भी बेचता था। सोमवार को सिविल सर्जन की जांच रिपोर्ट के आधार पर एफआईआर दर्ज की गई है। एसएचओ विजय कुंवर पाल का कहना है कि सुरेश शर्मा की गिरफ्तारी के लिए टीमें बना दी गई हैं।
१६ मई को सेहत विभाग की टीम ने प्रीत नगर स्थित एक क्लीनिक में छापा मारा था। वहां से विभाग ने सिविल सर्जन, मेडिकल सुपरिटेंडेंट और कई प्राइवेट अस्पताल की मोहरें बरामद की थीं। साथ ही एक्सपायर्ड दवाइयां भी मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn